2020. gada ….. Noteikumi Nr. …

Rīgā (prot. Nr. … §)

**Latvijas Tūrisma konsultatīvās padomes nolikums**

Izdoti saskaņā ar

Tūrisma likuma

9. pantu

**I. Vispārīgie jautājumi**

1. Latvijas Tūrisma konsultatīvā padome (turpmāk – padome) ir padomdevēja institūcija, kuras mērķis ir veicināt saskaņotu tūrisma politikas izstrādi, īstenošanu un novērtēšanu.
2. Padomes lēmumiem ir ieteikuma raksturs.

**II. Padomes funkcijas, uzdevumi un tiesības**

1. Padomes funkcijas ir:
   1. veicināt saskaņotu tūrisma politikas izstrādi un īstenošanu;
   2. veicināt tūrisma nozares integrāciju valsts ekonomiskās attīstības procesā;
   3. veicināt valsts pārvaldes institūciju un privātpersonu interešu pārstāvību.
2. Lai nodrošinātu funkciju izpildi, padome veic noteiktos uzdevumus:
   1. sniedz priekšlikumus par tūrisma politikas prioritārajiem virzieniem un politikas īstenošanu;
   2. izvērtē un sniedz priekšlikumus par tūrisma politikas jomā izstrādātajiem politikas plānošanas dokumentiem un tiesību aktiem;
   3. izvērtē valsts pārvaldes institūciju, profesionālo organizāciju un padomes locekļu priekšlikumus par tūrisma politikas pilnveidošanu;
   4. sniedz priekšlikumus tūrisma nozares izpētei;
   5. izvērtē priekšlikumus par sadarbību tūrisma jomā ar ārvalstu un starptautiskajām institūcijām, kā arī organizācijām.
3. Padomei ir tiesības:
   1. atbilstoši kompetencei pieprasīt un saņemt no valsts pārvaldes un pašvaldību iestādēm, biedrībām un nodibinājumiem to rīcībā esošo padomes funkciju izpildei nepieciešamo informāciju;
   2. uzaicināt piedalīties padomes sēdēs citu institūciju, organizāciju, biedrību un nodibinājumu pārstāvjus ar padomdevēja vai novērotāja tiesībām;
   3. veidot darba grupas, lai sagatavotu padomes sēdēs izskatāmos jautājumus un dokumentu projektus.

**III. Padomes sastāvs un darbība**

1. Padomes sastāvā iekļauj valsts pārvaldes institūciju, biedrību un nodibinājumu (turpmāk – Puses) deleģētus pārstāvjus. Padomes sastāvu veido šādi Pušu deleģētie pārstāvji:
   1. viens Ekonomikas ministrijas pārstāvis;
   2. viens pilnvarotais pārstāvis no Ārlietu ministrijas;
   3. viens pilnvarotais pārstāvis no Izglītības un zinātnes ministrijas;
   4. viens pilnvarotais pārstāvis no Kultūras ministrijas;
   5. viens pilnvarotais pārstāvis no Satiksmes ministrijas;
   6. viens pilnvarotais pārstāvis no Vides aizsardzības un reģionālās attīstības ministrijas;
   7. viens pilnvarotais pārstāvis no Zemkopības ministrijas;
   8. viens pilnvarotais pārstāvis no Veselības ministrijas
   9. viens pilnvarotais pārstāvis no Latvijas Pašvaldību savienības un Latvijas Lielo pilsētu asociācijas;
   10. viens pilnvarotais pārstāvis no Kurzemes tūrisma asociācijas, Latgales reģiona tūrisma asociācijas „Ezerzeme”, Vidzemes Tūrisma asociācijas un biedrības „Zemgales Tūrisma asociācija”, Latvijas Tūrisma informācijas organizāciju asociācijas "LATTŪRINFO";
   11. viens pilnvarotais pārstāvis no Latvijas Viesnīcu un restorānu asociācijas un Latvijas Restorānu biedrības;
   12. viens pilnvarotais no Latvijas lauku tūrisma asociācijas „Lauku ceļotājs”;
   13. viens pilnvarotais pārstāvis no Latvijas Kūrortpilsētu asociācijas;
   14. viens pilnvarotais pārstāvis no Latvijas Piļu un muižu asociācijas;
   15. viens pilnvarotais pārstāvis no Latvijas Profesionālo gidu asociācijas un Latvijas Tūrisma gidu asociācijas;
   16. viens pilnvarotais pārstāvis no Latvijas Tūrisma aģentu un operatoru asociācijas un Latvijas Kongresu Biroja;
   17. viens pārstāvis no Kurzemes plānošanas reģiona, Latgales plānošanas reģiona, Rīgas plānošanas reģiona, Vidzemes plānošanas reģiona un Zemgales plānošanas reģiona;
   18. viens pilnvarotais pārstāvis no Rīgas domes un tās nodibinājuma;
2. Lai nodrošinātu efektīvu pārstāvību padomē rotācijas kārtībā, padomes locekļa pilnvaru termiņš ir gads.
3. Padomes priekšsēdētājam vai – viņa prombūtnes laikā – priekšsēdētāja vietniekam ir tiesības pieaicināt papildus pārstāvjus no institūcijām, biedrībām vai nodibinājumiem piedalīties sēdē.
4. Padomes personālsastāvu apstiprina ekonomikas ministrs, pamatojoties uz šo noteikumu 6. punktā minēto institūciju, biedrību un nodibinājumu deleģējumu. Šo noteikumu 6. punktā minēto institūciju, biedrību un nodibinājumu pilnvarotā pārstāvja prombūtnes laikā attiecīgā iestāde, biedrība vai nodibinājums pilnvaro citu pārstāvi piedalīties padomes sēdēs.
5. Padomes priekšsēdētājs ir ekonomikas ministra noteikts Ekonomikas ministrijas pārstāvis.
6. Padomes priekšsēdētājam ir vietnieks. Padomes priekšsēdētāja vietnieku padome ievēlē atklātā balsojumā no to padomes locekļu vidus, kuri pārstāv tūrisma nozares organizācijas, biedrības un nodibinājumus.
7. Padomes priekšsēdētājs vai - viņa prombūtnes laikā - priekšsēdētāja vietnieks:

10.1. plāno, organizē padomes darbu un vada padomes sēdes;

10.2. bez īpaša pilnvarojuma pārstāv padomi.

1. Padomes sēdes sasauc pēc padomes priekšsēdētāja ierosinājuma vai vismaz 10 padomes locekļu pieprasījuma.
2. Padomes sēdes ir atklātas un notiek ne retāk kā četras reizes gadā.
3. Padome lēmumus pieņem, koleģiāli vienojoties, bet domstarpību gadījumā – balsojot. Lēmums ir pieņemts, ja par to ir nobalsojis vairākums no padomes sēdē klātesošajiem dalībniekiem. Katram padomes loceklim ir viena balss. Ja balsu skaits sadalās vienādi, izšķirošā ir padomes priekšsēdētāja balss.
4. Padomes sēžu starplaikos padomei ir tiesības pieņemt lēmumu rakstiskā procedūrā.
5. Padomes darbu materiāltehniski nodrošina un padomes sekretariāta funkcijas pilda Ekonomikas ministrija.
6. Sekretariāts atbilstoši tehniskajām iespējām nodrošina padomes locekļu attālinātu dalību padomes sēdēs.
7. Padomes locekļi atlīdzību par darbu padomē nesaņem.

**IV. Noslēguma jautājums**

1. Atzīt par spēku zaudējušiem Ministru kabineta 2003. gada 25. novembra noteikumos Nr. 666 "Latvijas Tūrisma konsultatīvās padomes nolikums" (Latvijas Vēstnesis, 1999, 255.nr.; 2001, 27.nr.; 2002, 94.nr.; 2003, 63.nr.;2003, 168.nr.;).

Ministru prezidents A. K. Kariņš

Ekonomikas ministrs J. Vitenbergs